PRIVREDNA KOMORA REPUBLIKE SRPSKE

**SEKTOR TEKSTILA, KOŽE I OBUĆE**

Industrija tekstila, kože i obuće je heterogena djelatnost koja obuhvata različite proizvode, poluproizvode i materijale za dalju proizvodnju, te obuhvata sledeće oblasti:

* Proizvodnja tekstilnih prediva i tkanina
* Proizvodnja odjevnih predmeta, dorade i bojenja krzna
* Proizvodnja kože i predmeta od kože i obuće

Industrija tekstila, kože i obuće radno je intenzivna i nisko akumulativna grana prerađivačke industrije. Proizvodnja je uglavnom bazirana na lon-poslovima (usluge šivanja, krojenja, dorade, montaže) za inostrane partnere sa malim učešćem proizvodnje vlastitih proizvoda. Zapošljava pretežno žensku radnu snagu i doprinosi ublažavanju problema nezaposlenosti.

Industrija tekstila, kože i obuće je uvozno zavisna u smislu uvoza repromaterijala koji se uglavnom ne proizvodi u Republici Srpskoj i Bosni i Hercegovini. Proizvodnja je organizovana u malim, srednjim i velikim preduzećima sa ravnomjernom prostornom disperzijom proizvodnih kapaciteta u gotovo svim opštinama Republike Srpske. Pored toga, ova grana privrede bilježi veoma dobre izvozne rezultate, iako dominantno mjesto zauzima unutrašnja dorada i obrada odnosno lon-poslovi. Tradicionalno je vezana za tržište EU, gdje su najznačajniji spoljnotrgovinski partneri ove industrijske grane.

***Privredna komora Republike Srpske***

*Đure Daničića 1/II - 78000 Banja Luka – Republika Srpska – BiH*

*IB PDV : 400926090006 : Telefon: +387 51 215 744, 215 833 – Faks: +387 51 215 565*

*Info@komorars.ba* *–* [*www.komorars.ba*](http://www.komorars.ba/) *–* [*www.business-rs.ba*](http://www.business-rs.ba/)